CELEX: 32018D0297
Language: hu
Date: 2018-02-20 00:00:00
Title: A Tanács (KKBP) 2018/297 határozata (2018. február 20.) az Európai Unió Katonai Bizottsága elnökének kinevezéséről

28.2.2018   
            
            
               HU
            
            
               Az Európai Unió Hivatalos Lapja
            
            
               L 56/33
            
         A TANÁCS (KKBP) 2018/297 HATÁROZATA
   (2018. február 20.)
   az Európai Unió Katonai Bizottsága elnökének kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 240. cikkére,
   tekintettel az Európai Unió Katonai Bizottságának felállításáról szóló, 2001. január 22-i 2001/79/KKBP tanácsi határozatra (1),
   mivel:
   
               (1)
            
            
               A 2001/79/KKBP határozat 3. cikkének (1) bekezdése értelmében az Európai Unió Katonai Bizottságának (a továbbiakban: a Katonai Bizottság) elnökét a Tanácsnak kell kinevezni a vezérkari főnökök szintjén megtartott katonai bizottsági ülés ajánlásai alapján. A határozat 3. cikkének (2) bekezdése alapján, amennyiben a Tanács ettől eltérően nem határoz, az elnök hivatali ideje három év.
            
         
               (2)
            
            
               2014. december 15-én a Tanács a 2015. november 6-tól számított hároméves időtartamra Mikaíl KOSZTARÁKOSZ vezérezredest nevezte ki a Katonai Bizottság (EUKB) elnökévé (2).
            
         
               (3)
            
            
               A vezérkari főnökök szintjén megtartott katonai bizottsági ülés résztvevői a 2017. november 6–7-i ülésen azt ajánlották, hogy Claudio GRAZIANO vezérezredest nevezzék ki, kivételesen három és fél éves időtartamra, a Katonai Bizottság elnökévé.
            
         
               (4)
            
            
               A Katonai Bizottság azt ajánlotta, hogy Claudio GRAZIANO vezérezredes megbízatása kivételesen három évnél hosszabb időre szóljon annak érdekében, hogy a továbbiakban az EUKB elnökének cseréjére az év megfelelőbb időszakában kerüljön sor,
            
         ELFOGADTA EZT A HATÁROZATOT:
   1. cikk
   A Tanács az Európai Unió Katonai Bizottságának elnökévé a 2018. november 6-tól kezdődően három és fél éves időtartamra Claudio GRAZIANO vezérezredest kinevezi.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2018. február 20-án.
      
         
            a Tanács részéről
         
         
            az elnök
         
         V. GORANOV
      
   
   
      (1)  HL L 27., 2001.1.30., 4. o.
   
   
      (2)  A Tanács 2014. december 15-i 2014/920/KKBP határozata az Európai Unió Katonai Bizottsága elnökének kinevezéséről (HL L 363., 2014.12.18., 149. o.).